EkBass/fiwiki-20250220-pages-articles huggingface dataset:
Island (Yonne)

Island on kunta Ranskassa Yonnen departementissa Bourgogne-Franche-Comtén alueella. Se sijaitsee noin 9 kilometriä Avallonin kaupungista lounaaseen. Kunta on tunnettu aiemmin myös nimellä Island le Saulsois. Saint Bénignen -kirkko on rakennettu 1500-luvulla, ja kunnan alueella oleva linna Château d'Island on rakennettu 1400-luvulla. Linna tarjoaa nykyään majoitus- ja ravintolapalveluita. Kunta on osa Morvanin luonnonpuistoa (Parc naturel régional du Morvan). ==Lähteet== ==Aiheesta muualla== Luokka:Yonnen kunnat
Luettelo Britannian singlelistan ykkösistä vuonna 2020

Tämä on luettelo Britannian singlelistan kärkipaikkaa hallussaan vuonna 2020 pitäneistä artisteista ja singleistä. Päivämäärä Esittäjä(t) Kappale Lähde 2\. tammikuuta Ellie Goulding ”River” 9\. tammikuuta Stormzy, mukana Ed Sheeran ja Burna Boy ”Own It” 16\. tammikuuta Stormzy, mukana Ed Sheeran ja Burna Boy ”Own It” 23\. tammikuuta Stormzy, mukana Ed Sheeran ja Burna Boy ”Own It” 30\. tammikuuta Eminem, mukana Juice Wrld ”Godzilla” 6\. helmikuuta Lewis Capaldi ”Before You Go” 13\. helmikuuta The Weeknd ”Blinding Lights” 20\. helmikuuta The Weeknd ”Blinding Lights” 27\. helmikuuta Billie Eilish ”No Time to Die” 5\. maaliskuuta The Weeknd ”Blinding Lights” 12\. maaliskuuta The Weeknd ”Blinding Lights” 19\. maaliskuuta The Weeknd ”Blinding Lights” 26\. maaliskuuta Saint Jhn ”Roses” 2\. huhtikuuta Saint Jhn ”Roses” 9\. huhtikuuta The Weeknd ”Blinding Lights” 16\. huhtikuuta The Weeknd ”Blinding Lights” 23\. huhtikuuta The Weeknd ”Blinding Lights” 30\. huhtikuuta Michael Ball ja Tom Moore ”You’ll Never Walk Alone” 7\. toukokuuta Live Lounge Allstars ”Times Like These” 14\. toukokuuta Drake ”Toosie Slide” 21\. toukokuuta DaBaby, mukana Roddy Ricch ”Rockstar” 28\. toukokuuta DaBaby, mukana Roddy Ricch ”Rockstar” 4\. kesäkuuta Lady Gaga ja Ariana Grande ”Rain on Me” 11\. kesäkuuta DaBaby, mukana Roddy Ricch ”Rockstar” 18\. kesäkuuta DaBaby, mukana Roddy Ricch ”Rockstar” 25\. kesäkuuta DaBaby, mukana Roddy Ricch ”Rockstar” 2\. heinäkuuta DaBaby, mukana Roddy Ricch ”Rockstar” 9\. heinäkuuta Jawsh 685 ja Jason Derulo ”Savage Love (Laxed – Siren Beat)” 16\. heinäkuuta Jawsh 685 ja Jason Derulo ”Savage Love (Laxed – Siren Beat)” 23\. heinäkuuta Jawsh 685 ja Jason Derulo ”Savage Love (Laxed – Siren Beat)” 30\. heinäkuuta Joel Corry, mukana MNEK ”Head & Heart” 6\. elokuuta Joel Corry, mukana MNEK ”Head & Heart” 13\. elokuuta Joel Corry, mukana MNEK ”Head & Heart” 20\. elokuuta Joel Corry, mukana MNEK ”Head & Heart” 27\. elokuuta Joel Corry, mukana MNEK ”Head & Heart” 3\. syyskuuta Joel Corry, mukana MNEK ”Head & Heart” 10\. syyskuuta Cardi B, mukana Megan Thee Stallion ”WAP” 17\. syyskuuta Cardi B, mukana Megan Thee Stallion ”WAP” 24\. syyskuuta Cardi B, mukana Megan Thee Stallion ”WAP” 1\. lokakuuta 24kGoldn, mukana Iann Dior ”Mood” 8\. lokakuuta 24kGoldn, mukana Iann Dior ”Mood” 15\. lokakuuta 24kGoldn, mukana Iann Dior ”Mood” 22\. lokakuuta 24kGoldn, mukana Iann Dior ”Mood” 29\. lokakuuta Internet Money, mukana Gunna ja Toliver ”Lemonade” 5\. marraskuuta Ariana Grande ”Positions” 12\. marraskuuta Ariana Grande ”Positions” 19\. marraskuuta Ariana Grande ”Positions” 26\. marraskuuta Ariana Grande ”Positions” 3\. joulukuuta Ariana Grande ”Positions” 10\. joulukuuta Ariana Grande ”Positions” 17\. joulukuuta Mariah Carey ”All I Want for Christmas Is You” 24\. joulukuuta Mariah Carey ”All I Want for Christmas Is You” 31\. joulukuuta LadBaby ”Don’t Stop Me Eatin’” == Katso myös == * Luettelo Britannian singlelistan ykkösistä vuonna 2019 * Luettelo Britannian singlelistan ykkösistä vuonna 2021 * Luettelo musiikkilistoista == Lähteet == * === Viitteet === 2020 Britannian singlelista 2020
Tuscolan piirikunta

Tuscolan piirikunta () on Yhdysvaltojen Michiganin osavaltiossa sijaitseva piirikunta. Sen väkiluku oli 53 323 vuonna 2020. Piirikunnan hallintokeskus on Caron kaupunki. Piirikunta on perustettu vuonna 1840. == Kuvia piirikunnasta == Kuva:Tuscola County Courthouse.jpg|Tuscolan piirikunnan oikeustalo Carossa. Kuva:DefordPark.jpg|Defordin puisto. == Lähteet == == Aiheesta muualla == Luokka:Michiganin piirikunnat
Tercera División RFEF

Tercera División RFEF on Espanjan jalkapalloilun viidenneksi korkein sarjataso kaudesta 2021-2022 lähtien. Sarja on jaettu 18 alueelliseen lohkoon. Kaikkiaan sarjassa pelaa 320 joukkuetta. Sarjan alapuolella pelataan aluesarjoja. == Alueet == # Galicia # Asturia # Cantabria # Baskimaa # Katalonia # Valencia # Madrid # Kastilia ja León # Itä-Andalusia (Almería, Granada, Jaén ja Málaga) ja Melilla # Länsi-Andalusia (Cádiz, Córdoba, Huelva ja Sevilla) ja Ceuta # Baleaarit # Kanariansaaret # Murcia # Extremadura # Navarra # La Rioja # Aragonia # Kastilia- La Mancha Luokka:Espanjan jalkapallosarjat
Hinthaaranjoen ratasilta

Hinthaaranjoen ratasilta on vanhan Porvoon radan rautatiesilta Porvoossa, noin puoli kilometriä Hinthaaran rautatieasemalta Porvoon suuntaan. Silta kuuluu Väyläviraston museorautatiesiltojen kokoelmaan. Silta ylittää Hinthaaranjoen, joka on Mustijoen sivujoki. Hinthaaranjoen ratasilta on teräksinen levypalkkisilta, ja se on rakennettu vuonna 1948. Sillan maatuet ovat kiveä, ja ne ovat peräisin vuodelta 1902. Sillan jänneväli on 11,5 metriä. Levypalkkisiltaa on uusittu vuonna 1972 korvaamalla vanha levypalkkirakenne Valkealan Hillosensalmesta poistetulla sillalla. == Lähteet == Luokka:Suomen rautateiden museosillat Luokka:Palkkisillat Luokka:Porvoon rakennukset ja rakennelmat Luokka:Porvoon liikenne
ASML

ASML on alankomaalainen teknologiayritys, joka valmistaa optisen litografian laitteita puolijohdeteollisuudelle. Yritys toi markkinoille EUV-litografialla (extreme ultraviolet) valmistamiseen käytettävät laitteet vuonna 2017. Yksi EUV-laite maksaa noin 150 miljoonaa dollaria. ASML:llä on yli 90 prosentin osuus litografialaitteiden markkinoilla, jossa sen kilpailijoita ovat vanhempaan tekniikkaan keskittyvät Canon ja Nikon. 1980- ja 1990-luvuilla ASML:llä oli 12-15 prosentin osuus toimituksista ja Nikonilla oli 50-60 prosentin osuus. Tilanne alkoi muuttua ASML:n eduksi 1990-luvun toisella puoliskolla. ASML ja Nikon ovat olleet useita kertoja lakituvassa 2000-luvulla. ASML syntyi vuonna 1984 Philipsin ja ASM:n (Advanced Semiconductor Materials International, ASMI) yhteisyrityksenä litografialaitteiden valmistukseen nimellä ASM Lithography. Vuonna 1995 yrityksestä tuli itsenäinen osakeyhtiö. ==Extreme ultraviolet -teknologia== ASML on ainut yritys maailmassa, joka pystyy valmistamaan EUV-litografiaa hyödyntäviä litografiakoneita. EUV-litografia käyttää 13,5 nanometrin aallonpituutta mikropiirien valmistuksessa. 1990-luvulla yritysten konsortio, johon kuuluvat AMD, Intel ja Motorol, alkoi tutkia EUV:n käyttöä litografiassa. ASML liittyi joukkoon vuonna 1999. ASML:n menetelmä käyttää korkeatehoisia lasereita ja erikoispinnoitettuja peilejä. Yritykset kuten Intel, Samsung ja TSMC ovat asiakkaita ASML:n EUV-laitteille. EUV-prosessin jälkeen tulevat high-NA (high numerical aperture) ja vielä edistyneemmän hyper-NA litografian laitteet. ASML:n Martin van den Brink on kertonut, että jos laitteiden korkeaa kustannusta ei saada laskettua niiden ja itse piirien valmistus laitteilla ei olisi mahdollista taloudelliselta kannalta. == Katso myös == * Luettelo Amsterdamin pörssissä noteeratuista yhtiöistä == Lähteet == Luokka:Alankomaalaiset teollisuusyritykset Luokka:AEX-indeksi Luokka:NASDAQ-100-indeksi Luokka:Euronext 100 -indeksi Luokka:Euro Stoxx 50 -indeksi Luokka:Alankomaalaiset pörssiyhtiöt
SiFive

SiFive on tehtaaton puolijohdeteollisuuden yritys, joka kehittää RISC-V- suorittimeen perustuvaa tekniikkaa. Yrityksen perustivat RISC-V-arkkitehtuurin kehittäjät: Yunsup Lee, Krste Asanović ja Andrew Watermanhttps://venturebeat.com/business/sifive-launches-open-source-risc-v- custom-chip/ . RISC-V kilpailee ARM- ja x86-suorittimien kanssa. Tyypillisesti mikropiirin valmistukseen on suunniteltava piiri, se on dokumentoitava ja simuloitava valmistukseen (tape-out), analysoitava viat ja korjattava mahdolliset ongelmat. SiFive suunnittelee RISC-V-arkkitehtuuriin perustuvia piirejä. SiFive voi hoitaa prosessin piirin suunnittelusta valmistukseen ja toimittaa asiakkaalle valmiita piirejä kaupallisiin sovelluksiin. Piirien valmistus ei ole yrityksen liiketoimintamalli, vaan se keskittyy asiakkaiden auttamiseen RISC-V-pohjaisien piirien suunnittelussa ja valmistuksessa. Tarkoitus on, että asiakkaat muokkaavat piirit omiin käyttötarkoituksiinsa murto-osalla perinteisiin menetelmiin verrattuna. Yritys myy mallikappaleiksi tarkoitettuja piirejä verkkosivuillaan, joilla voi tehdä suorituskykytestejä ja arvioida soveltuvuutta omiin tarkoituksiin. Vuonna 2018 yritys julkaisi kehittäjille tarkoitettuja yhden piirilevyn tietokoneita, jotka käyttivät RISC-V-järjestelmäpiiriä. Vuonna 2018 SiFive on tehnyt monivuotisen sopimuksen Western Digitalin kanssa. Huhtikuussa 2021 yritys sai valmiiksi (taped-out) ensimmäisen suunnitelman RISC-V-järjestelmäpiirin valmistukseen TSMC:n viiden nanometrin N5-prosessilla. Tape-out tarkoittaa, että dokumentaatio piirin valmistusta varten on toimitettu ja että se on onnistuneesti simuloitu. Lokakuussa 2021 yrityksen neuvottelut kilpailevan Intelin kanssa päättyivät ilman sopimusta. == Lähteet == Luokka:Puolijohdevalmistajat
FC Molenbeek Brussels

Racing White Daring Molenbeek Brussels F.C., jota usein kutsutaan yksinkertaisesti nimellä RWDM Brussels, F.C. Brussels tai yksinkertaisesti Brussels oli belgialainen jalkapalloseura, joka perustettiin Molenbeekin kunnassa Brysselin pääkaupunkiseudulla. Joukkue oli jatkoa FC Strombeekille, joka oli Brysselin esikaupungista Strombeek-Beveristä, jonka matriisinumero 1936 perustettiin vuonna 1932. Strombeek kuitenkin sulautui Racing White Daring Molenbeekiin (RWDM) 2000-luvulla ja harjoitti RWDM-perinnettä. FC Brussels pelasi Stade Edmond Matchensissa, Molenbeekin entisellä stadionilla. == Historia == F.C. Strombeek rekisteröitiin ensimmäisen kerran Belgian kuninkaalliseen jalkapalloliittoon vuonna 1932. Monien Belgian jalkapallon alemmilla kausilla pelattujen kausien jälkeen, Strombeek saavutti ensin kolmannen divisioonan voittamalla Promootion D - Belgian neljänneksi korkeimman jalkapallosarjan - vuosina 1995–1996. Kolmen tällä kaudella vietetyn kauden jälkeen, he voittivat 3. divisioonan vuosina 1999–2000 ja pääsivät 2. divisioonaan ensimmäistä kertaa historiassaan. He sijoittuivat 2. divisioonassa kymmenennelle sijalle vuosina 2000–2001. Seuraavalla kaudella Strombeek sijoittui yhdeksänneksi. Samaan aikaan R.W.D. Molenbeekin ammattilisenssi evättiin ja joukkue siirrettiin myöhemmin kolmanteen divisioonaan taloudellisten ongelmien kanssa. Johan Vermeersch päätti perustaa uuden seuran siirtämällä KFC Strombeekin Grimbergenissä sijaitsevalta Singelstadionilta, Molenbeekin stadionille, Stade Edmond Machtensiin. KFC Strombeek sijoittui kauden 2002–2003 2. divisioonassa jälleen yhdeksänneksi. Tuossa vaiheessa joukkue vaihtoi nimensä FC Molenbeek Brussels Strombeekiksi, tavoitteenaan nousta 1. divisioonaan seuraavalla kaudella. Huhtikuussa 2003 joukkue ilmoitti vaihtavansa nimeä uudelleen. Kaudelta 2003–2004 lähtien joukkue tunnettiin nimellä R.W.D.M. Bryssel F.C, jolloin se voitti Belgian 2. divisioonan. Heidän korkein liigasijoituksensa oli ykkösdivisioonan 10. sija vuosina 2005–2006. Joukkue pelasi viimeksi 2. divisioonassa kaudella 2013–14, jolloin se sijoittui 8. sijalle, mutta lopetti toimintansa kauden lopussa taloudellisten ongelmien vuoksi. == Divisioonavoitot == Belgian 2. divisioona: * Kausi 2003–2004 Belgian 3. divisioona A: * Kausi 1999–2000 == Lähteet == Luokka:Belgialaiset jalkapalloseurat Luokka:Vuonna 1932 perustetut urheiluseurat
Hushed and Grim

Hushed and Grim on yhdysvaltalaisen metalliyhtye Mastodonin studioalbumi, joka julkaistiin 29. lokakuuta 2021 levymerkillä Reprise Records. Albumi on omistettu yhtyeen edesmenneelle managerille Nick Johnille. John menehtyi syöpään vuonna 2018. Vuonna 2022 yhtye julkaisi puolitoista tuntia pitkän dokumenttielokuvan, joka kertoo albumin synnystä. == Kappaleet == # # # # # # # # # # # # # # # == Kokoonpano == * Troy Sanders – basso, laulu * Brent Hinds – kitara, laulu * Bill Kelliher – kitara, taustalsulu * Brann Dailor – rummut, laulu == Arvostelut == * Inferno: Huokuu surua, kaipausta ja menetyksen tunnetta – arviossa Mastodon Viitattu 31.12.2021. * Kaaoszine: 10-/10Pitkän uran uusi kulmakivi ja uudesti löytynyt nerous – arviossa Mastodonin ”Hushed And Grim” Viitattu 31.12.2021. * Soundi: Levyarvio: Mastodon rymistelee kohti mainstream-päätyä – Massiivinen Hushed & Grim on silti tehty vakiotyökaluilla Viitattu 31.12.2021. == Lähteet == == Aiheesta muualla == * * Luokka:Vuoden 2021 albumit Luokka:Mastodonin albumit
Hugin-luokka (partioalus)

Hugin-luokka on Ruotsin merivoimien 16 partioaluksen muodostama alusluokka. == Alukset == Hugin-luokan partioaluksetHofsten & Waernberg 2004 s. 250 Nimi Telakka Kölinlasku Vesille Valmis Kohtalo HMS Hugin Bergens Mekaniske Verksteder, Bergen - 3. kesäkuuta 1977 3. heinäkuuta 1978 poistettu palveluksesta 21. huhtikuuta 2001 HMS Munin Bergens Mekaniske Verksteder - 5. lokakuuta 1977 3. heinäkuuta 1978 poistettu palveluksesta 21. huhtikuuta 2001 HMS Magne Bergens Mekaniske Verksteder - 9. tammikuuta 1978 12. lokakuuta 1978 poistettu palveluksesta 21. huhtikuuta 2001 HMS Mode Westermoen - 8. elokuuta 1978 12. tammikuuta 1979 poistettu palveluksesta 21. huhtikuuta 2001 HMS Vale Westermoen - 30. lokakuuta 1978 26. huhtikuuta 1979 poistettu palveluksesta 22. syyskuuta 1995 HMS Vidar Westermoen - 6. maaliskuuta 1979 10. elokuuta 1979 poistettu palveluksesta 22. syyskuuta 1995 HMS Mjölner Westermoen - 12. kesäkuuta 1979 24. lokakuuta 1979 poistettu palveluksesta 22. syyskuuta 1995 HMS Mysing Westermoen - 20. lokakuuta 1979 14. helmikuuta 1980 poistettu palveluksesta 22. syyskuuta 1995 HMS Kaparen Bergens Mekaniske Verksteder - 8. elokuuta 1979 7. elokuuta 1980 HMS Väktaren Bergens Mekaniske Verksteder - 12. joulukuuta 1979 19. syyskuuta 1980 HMS Snapphanen Bergens Mekaniske Verksteder - 18. maaliskuuta 1980 14. tammikuuta 1981 HMS Spejaren Bergens Mekaniske Verksteder - 13. toukokuuta 1980 2. maaliskuuta 1981 HMS Styrbjörn Bergens Mekaniske Verksteder - 15. elokuuta 1980 15. kesäkuuta 1981 HMS Starkodder Bergens Mekaniske Verksteder - 11. marraskuuta 1980 24. elokuuta 1981 HMS Tordön Bergens Mekaniske Verksteder - 3. helmikuuta 1981 26. lokakuuta 1981 HMS Tirfing Bergens Mekaniske Verksteder - 14. syyskuuta 1981 21. tammikuuta 1982 == Lähteet == * * === Viitteet === *
Lähiöbotox EP

Lähiöbotox EP on suomalaisen rap metal -yhtyeen Lähiöbotoxin EP, joka julkaistiin 26. huhtikuuta 2019. EP:ltä julkaistiin singlenä kappaleet ”Kato mua silmiin (kusipää)”, ”Liian kaukana” ja ”Niiku97”. EP:stä julkaistiin 300 kappaleen vinyylipainos. == Kappaleet == # # # # # # # == Lähteet == Luokka:Vuoden 2019 EP:t
These Days

These Days voi tarkoittaa seuraavia: * These Days, Bon Jovin albumi vuodelta 1995 * These Days, Jonas and I -yhtyeen albumi vuodeta 2016 * "These Days", Bon Jovin kappale vuodelta 1996 * "These Days", Rudimentalin kappale vuodelta 2018.
D’Mile

D’Mile, oikealta nimeltään Dernst Emile II, on yhdysvaltalainen tuottaja ja säveltäjä. Hän on työskennellyt muun muassa Janet Jacksonin, Justin Bieberin, Rihannan ja Ty Dolla Signin kanssa näiden kappaleilla. Hän on tuottanut myös Bruno Marsin ja Anderson .Paakin muodostaman Silk Sonicin esikoisalbumin An Evening with Silk Sonic, joka julkaistaan marraskuussa 2021. Emile on voittanut sekä Grammy- että Oscar-palkinnon. Hän on työskennellyt yhdysvaltalaismuusikko H.E.R.:n kanssa tämän kappaleella ”I Can’t Breathe”, joka palkittiin vuoden laulun Grammy-palkinnolla, ja kappaleella ”Fight for You”, joka voitti parhaan laulun Oscar-palkinnon. Hän on tuottanut myös yhdysvaltalaisen Billboard Hot 100 -singlelistan kärkeen nousseen Silk Sonicin esikoissinglen ”Leave the Door Open”. Emile on syntyperältään amerikanhaitilainen. Hänen vanhempansa ovat haitilaiset muusikot Yanick Etienne ja Dernst Emile Sr. == Tuotantoa == === Studioalbumit === * An Evening with Silk Sonic (Silk Sonic, 2021) === Singlet === * ”I Can’t Breathe” (H.E.R., 2020) * ”Fight for You” (H.E.R., elokuvasta Judas and the Black Messiah, 2021) * ”Leave the Door Open” (Silk Sonic, 2021) == Lähteet == == Aiheesta muualla == * Kotisivut Luokka:Elävät henkilöt Luokka:Syntymävuosi puuttuu Luokka:Yhdysvaltalaiset musiikkituottajat Luokka:Yhdysvaltalaiset lauluntekijät Luokka:Grammy-palkinnon saajat Luokka:Oscar-palkinnon saajat
Linus Sandgren

Linus Sandgren, ASC (s. 5. joulukuuta 1972 Spånga) on ruotsalainen Oscar- palkittu elokuvaaja. Hänet tunnetaan yhteistyöstään Damien Chazellen, David O. Russellin ja Gus Van Santin kanssa. Sandgren palkittiin parhaan kuvauksen Oscar-palkinnolla elokuvasta La La Land (2016), jonka hän kuvasi klassisella CinemaScope-kuvaformaatilla. Hän myös kuvasi Cary Joji Fukunagan ohjaaman James Bond -elokuvan 007 No Time to Die (2021). == Lähteet == == Aiheesta muualla == * Luokka:Ruotsalaiset elokuvaajat Luokka:Vuonna 1972 syntyneet Luokka:Oscar-palkinnon saajat Luokka:Elävät henkilöt
Cloud BeDevil

Cloud BeDevil (oik. Pilvi Virtanen s. 18. huhtikuuta 1987 Turku) on suomalainen kulttuurituottaja ja burleskiartisti. BeDevil on tunnettu karismaattisena esiintyjänä sekä upeista ja kiiltävistä esiintymisasuistaan. BeDevil on opiskellut Mikkelin ammattikorkeakoulussa 2010–2013. Hän valmistui kulttuurituottajaksi joulukuussa 2013. Hän on ollut mukana lukuisissa eri tapahtumatuotannoissa ympäri Suomen, mutta suurimaksi osaksi Helsingissä. BeDevil aloitti burleskin vuonna 2014. Ensiesiintyminen tapahtui yhdessä ryhmän kanssa syksyllä 2015. Julkinen virallinen burleski- sooloensiesiintyminen tapahtui vuonna 2016 Ilosaarirockissa. Hän aloitti opettamaan burleskia sekä tuottamaan burleskitapahtumia vuonna 2018. BeDevil esiintyi vuonna 2020 Talent Suomi -kilpailussa. Hän esiintyi Erika Vikmanin "Syntisten pöytä" -musiikkivideolla vuonna 2020. BeDevil on ollut vieraana Himocast-podcastin jaksossa 48: "Burleski" sekä Tanssistudio-podcastin jaksossa 67: "Burlesque". == Lähteet == === Aiheesta muualla === https://www.cloudbedevil.com/ Luokka:Vuonna 1987 syntyneet Luokka:Suomalaiset mallit Luokka:Kulttuurituottajat Luokka:Elävät henkilöt
Jana (nimi)

Jana on naisen etunimi, joka tunnetaan useissa Euroopan maissa. Se voi olla Johannan lyhentymä tai Jan-miehennimen feminiininen vastine. Digi- ja väestötietoviraston mukaan Suomessa on vuoteen 2023 mennessä tilastoitu noin 880–890 Jana-nimistä naista. Heistä suurin osa on syntynyt 1900-luvun jälkipuoliskolla. == Tunnettuja Janoja == * Jana Bobošíková (s. 1964), tšekkiläinen europarlamentaarikko * Jana Borodina (s. 1992), venäläinen kolmiloikkaaja * Jana Burčeska (s. 1993), pohjoismakedonialainen laulaja * Jana Čepelová (s. 1993), slovakialainen tennispelaaja * Jana Cova (s. 1980), tšekkiläinen pornonäyttelijä ja alastonmalli * Jana Dementjeva (s. 1978), ukrainalainen soutaja ja olympiavoittaja * Jana Fernández (s. 2002), espanjalainen jalkapalloilija * Jana Fett (s. 1996), kroatialainen tennispelaaja * Jana Gereková (s. 1984), slovakialainen ampumahiihtäjä * Jana Jegorjan (s. 1993), venäläinen miekkailija ja olympiavoittaja * Jana Kask (s. 1991), virolainen laulaja * Jana Kasova (s. 1981), bulgarialainen pika- aitajuoksija * Jana Klotškova (s. 1982), ukrainalainen uimari ja olympiavoittaja * Jana Kudrjavtseva (s. 1997), venäläinen rytminen voimistelija ja olympiamitalisti * Jana Lahodová (1957–2010), tšekkoslovakialainen maahockeypelaaja ja olympiamitalisti * Jana Novotná (1968–2017), tšekkiläinen tennispelaaja ja olympiamitalisti * Jana Pittman (s. 1982), australialainen aita- ja pikajuoksija ja rattikelkkailija * Jana Rabasová (1933–2008), tšekkoslovakialainen telinevoimistelija ja olympiamitalisti * Jana Rediger (s. 1981), yhdysvaltalainen koripalloilija * Jana Romanova (s. 1983), venäläinen ampumahiihtäjä * Jana Šemjakina (s. 1986), ukrainalainen miekkailija ja olympiavoittaja * Jana Sorgers (s. 1967), saksalainen soutaja ja olympiavoittaja * Jana Teschke (s. 1990), saksalainen maahockeypelaaja ja olympiamitalisti * Jana Thieme (s. 1970), saksalainen soutaja ja olympiavoittaja * Jana Tšurikova (s. 1978), venäläinen televisiotoimittaja * Jana Velďáková (s. 1981), slovakialainen pituushyppääjä * Jana Zinkevytš (s. 1995), ukrainalainen poliitikko ja sotilas Jana miehennimenä * Jana Krishnamurthi (1928–2007), intialainen poliitikko == Lähteet == == Aiheesta muualla == * Etunimien taivutus: Jana (Kotimaisten kielten keskuksen verkkojulkaisu) Luokka:Etunimet
Ystävyyskakku Hermanni

Hermanni tai ystävyyskakku Hermanni on leivos, joka valmistetaan yleensä ystävältä saadusta juuresta. Leivoksen ajatuksena on, että taikinajuuren ystävältään saanut henkilö ylläpitää ja ruokkii juurta reilun viikon ajan ja ennen leipomista jakaa kasvaneen juuren neljään osaan. Yhdestä osasta leivotaan kakku itselle ja loput kolme osaa juuresta jaetaan jälleen eteenpäin ystäville, joilloin ”sama taikina juuri” kiertää ketjukirjeen tavoin ystävältä toiselle. Juuri voikin olla kiertänyt jo useamman ystävän kautta, kun sen saa itselle leivottavaksi. Juuren voi myös ystävältä saamisen sijaan valmistaa itse ja näin aloittaa uuden ketjun. Hermannikakku tunnetaan useassa maassa, mutta kakun alkuperää tai sen saapumista Suomeen ei tunneta tarkkaan. Hermanni on mahdollisesti lähtöisin Yhdysvalloista. Suomessa ystävyyskakun juuria on jaettu ystävien kesken jo ainakin 1970-luvulla. == Lähteet == Luokka:Kakut
The Sacrament of Sin

The Sacrament of Sin on saksalaisen power metal -yhtyeen Powerwolfin studioalbumi, joka julkaistiin 20. heinäkuuta 2018. == Kappaleet == # # # # # # # # # # # == Kokoonpano == * Attila Dorn – laulu * Matthew Greywolf – kitara * Charles Greywolf – kitara & basso * Roel van Helden – rummut * Falk Maria Schlegel – koskettimet == Arvostelut == * Imperiumi: 8/10Powerwolf The Sacrament Of Sin Viitattu 22.10.2021. * Inferno: Ei sellaista uutuudenviehätystä kuin aikoinaan – arviossa Powerwolf Viitattu 22.10.2021. * Kaaoszine: 8+/10Arviossa Powerwolfin uusi albumi ”Sacrament of Sin” Viitattu 22.10.2021. == Lähteet == == Aiheesta muualla == * * Luokka:Vuoden 2018 albumit Luokka:Powerwolfin albumit
Pylväsokotillo

Pylväsokotillo (Fouquieria columnaris) on okotillokasvien (Fouquieriaceae) heimoon kuuluva kasvilaji. Se on puumainen kasvi ja voi kasvaa noin 15 metriä korkeaksi. Sen varresta kasvaa piikikkäitä versoja, joihin kehittyy sateiden jälkeen pieniä lehtiä. Kuivana aikana kasvi pudottaa lehtensä veden haihtumisen hillitsemiseksi. Suurin osa lajin fotosynteesistä tapahtuukin vihertävien varsien kautta. Lajin kukat ovat kellertäviä ja ne kehittyvät versoihin roikkuvina ryhminä. Pylväsokotillo kasvaa luonnossa Meksikossa Kalifornian niemimaan autiomaissa sekä pienessä osassa Sonoran osavaltion autiomaita. Pylväsokotillo on näiden autiomaiden endeeminen laji. Pieniä pylväsokotilloja voidaan kasvattaa myös huonekasveina. == Lähteet == == Aiheesta muualla == * Integrated Taxonomic Information System (ITIS): Fouquieria columnaris * Global Biodiversity Information Facility (GBIF): Fouquieria columnaris Luokka:Okotillokasvit Luokka:Uhanalaiset kasvit
Valofermentaatio

Valofermentaatio on orgaanisen substraatin käymisreaktio, jolla tuotetaan vetykaasua. Valofermentaatiota ilmenee monipuolisilla fotosynteettisillä bakteereilla sarjassa biokemiallisia reaktioita, joissa on kolme samanlaista vaihetta kuin anaerobisessa muuntamisessa. Valofermentaatio eroaa pimeäfermentaatiosta, koska se etenee vain valon läsnäolosta. Valofermentaatio esimerkiksi Rhodobacterium Sphaeroides SH2C:lla (tai monilla muilla ei- rikkibakteereilla) voidaan käyttää pienten molekyylirasvahappojen muuntamiseksi vedyksi ja muiksi tuotteiksi. == Valoriippuvaiset reaktiot == === Fototroofiset bakteerit === Fototroofiset bakteerit tuottavat vetykaasua valofermentaation kautta, jossa vety on peräisin orgaanisista yhdisteistä. === Fotolyyttiset tuottajat === Fotolyyttiset tuottajat ovat samankaltaisia kuin fototroofiset bakteerit, mutta vetylähde tulee vesimolekyyleistä, jotka hajoavat, kun organismi on vuorovaikutuksessa valon kanssa. Fotolyyttiset tuottajat koostuvat levistä ja tietyistä fotosynteettisistä bakteereista. == Kestävän kehityksen energiantuotanto == Valofermentaatiota ei- rikkibakteereilla on tutkittu biopolttoaineen tuottamiseksi. Näiden bakteerien luonnollista fermentointituotetta, vetykaasua, voidaan käyttää maakaasun energianlähteenä. Valofermentaatiota levillä käytetään bioetanolituotantoon. === Mekanismi === Bakteerja ja niiden energialähdettä pidetään hapettomassa bioreaktorikammiossa, joka ei läpäise ilmaa. Bakteerilajin oikea lämpötila pidetään bioreaktorissa. Bakteerejä ravitaan hiilihydraatilla, joka koostuu yksinkertaisista sakkaridimolekyyleistä. Nämä hiilihydraatit ovat tyypillisesti peräisin maatalous- tai metsätalousjätteestä. === Muunnelmat === Rhodopsudomonas Palustris -villityyppien lisäksi tutkijat ovat käyttäneet geneettisesti muunnettuja muotoja myös vedyn tuottamiseksi. Muita tutkimuksia ovat bioreaktorijärjestelmän laajentaminen bakteerien, levien tai syanobakteerien yhdistelmänä. Etanolia on tuotettu mm. Chlamydomonas Reinhardtii -levän avulla vuorottamalla prosessissa valoa ja pimeää. Valon ja pimeän vuorotteluprosessia on tutkittu bakteereilla myös vetytuotannossa. === Edut === Bakteereja syötetään tyypillisesti eriteltyjen maatalousjätteillä tai ei-toivottuilla viljelykasveilla. Tällaisen jätteen suuri runsaus takaa vakaan ravinnon tuotannon bakteereille ja näin inhimillisiä jätteitä saadaan käytettyä tuottavasti. Pimeäfermentaatioon verrattuna valofermentaatio tuottaa enemmän vetyä reaktiokohtaisesti välttäen happamia lopputuotteita, joita syntyy pimeäfermentaatiossa. === Rajoitukset === Valofermentaation ensisijaiset rajoitukset kestävän kehityksen energianlähteenä johtuu bakteerien ylläpitämiseen liittyvistä tarkoista vaatimuksista bioreaktorissa. Tutkijat ovat havainneet bioreaktoreissa vaaditun vakiolämpötilan olevan vaikea ylläpitää. Lisäksi bakteerien kasvuväliainetta on sekoitettava niin, ettei bioreaktorijärjestelmään pääse ilmaa. == Aiheeseen liittyvää == * Pimeäfermentaatio * Fermentaatio * Valokemiallinen reaktio == Lähteet == Luokka:Biokemia
Hehkuokotillo

Hehkuokotillo (Fouquieria splendens) on okotillokasvien (Fouquieriaceae) heimoon kuuluva kasvilaji. Se on pensasmainen okotillolaji, jonka varsi haarautuu tyveltään, läheltä maanpintaa, useaksi pystykasvuiseksi varreksi. Varret ovat hyvin piikikkäitä ja kasvavat yleensä noin 2,5–6 metriä pitkiksi. Lehdet ovat pieniä sekä pyöreitä ja kasvissa on niitä vain talvisin sateiden aikaan. Kuivan kauden alkaessa lehdet putoavat nopeasti ja suurin osa lajin fotosynteesistä tapahtuukin sen vihreissä varsissa. Lehtien tippuessa niistä jää kasviin kiinni lehtiruoti, joka muuttuu ajan kuluessa piikiksi. Kukat kehittyvät haaraisiin, 15–25 cm pitkiin ja näyttäviin kukintoihin. Hehkuokotillo kasvaa etenkin kivikkoisilla autiomailla Yhdysvalloissa läntisestä Teksasista eteläiseen Kaliforniaan sekä rajan eteläpuolella Meksikossa. Hehkuokotilloa käytetään jonkin verran koristekasvina sen luontaisen levinneisyysalueen tuntumassa. == Lähteet == == Aiheesta muualla == * Laji.fi: Hehkuokotillo (Fouquieria splendens) Luokka:Okotillokasvit
Kristofer Uppdal

Kristofer Uppdal (19. helmikuuta 1878 Steinkjer, Norja – 26. joulukuuta 1961 Oppdal, Norja) oli norjalainen kirjailija ja toimittaja. Hän toimi ammattiyhdistysliikkeessä. Osin omaelämäkerrallinen kymmenosainen sarja Dansen gjenom skuggeheimen ilmestyi 1911–1924. Se on samalla Norjan työväenliikkeen historia. ==Lähteet== ==Aiheesta muualla== Luokka:Norjalaiset kirjailijat Luokka:Vuonna 1878 syntyneet Luokka:Vuonna 1961 kuolleet
Huopapaju

Huopapaju eli laventelipaju (Salix elaeagnos) on puumainen Euroopassa kasvava pajulaji. Se kasvaa 8–10(–12) metriä korkeaksi puuksi tai joskus korkeaksi pensaaksi. Laji kuuluu koripajun sukulaisiin, joille on tyypillistä pitkä ja kapea lehtimuoto. Huopapajun lehtilavan leveyden ja pituuden suhde on tyypillisesti 1:10, viljelylajikkeella 'Angustifolia' 1:20. Alapinnan karvoitus on himmeän huopamainen. Kukintonorkot ovat salavamaisen kapeita ja ilmestyvät samaan aikaan kuin lehdet puhkeavat. Huopapajua esiintyy alkuperäisenä Keski- ja Etelä-Euroopassa ja Marokossa. Se kasvaa soilla ja kallioilla, laji on kalkinsuosija.Bitter Willow (Salix elaeagnos) == Lähteet == Luokka:Pajut
Esa Hannula

Esa Erkki Hannula (7. joulukuuta 1915 Lahti – 26. tammikuuta 1982 Iitti) oli suomalainen yritysjohtaja, joka sai teollisuusneuvoksen arvonimen.Biografia- sampo: Esa Hannula Viitattu 15.11.2021. Esa Hannulan vanhemmat olivat Toivo Hannula ja Helmi Nuuttila ja puoliso vuodesta 1944 Mirjam Suominen. Hannula kävi Lahdessa kansakoulun ja keskikoulun ja tuli 1934 harjoittelijaksi lahtelaiseen Siltasen auto- ja konekorjaamoon. Työn ohessa hän opiskeli koneteknikoksi vuonna 1939 ja toimi autokorjaamossa työnjohtajana sotiin asti. Sotien jälkeen vuonna 1946 Hannulasta tuli vasta perustetun Lahden Autokori -yhtiön teknillinen johtaja. Vuonna 1950 hän siirtyi kilpailevan yrityksen Kiitokorin toimitusjohtajaksi, yhtiö oli aloittanut autokorien tuotannon vasta edellisenä vuonna. Kiitokorin tehtaassa valmistettiin ja varustettiin linja- ja kuorma-autojen korien ohella myös muun muassa palo- ja myymäläautoja, samoin kuin pankki- ja kirjastoautoja. Hannula oli yhtiön toimitusjohtaja aina vuoteen 1979 asti ja hallituksen puheenjohtaja kuolemaansa saakka. Vuonna 1970 teollisuusneuvoksen arvonimen saaneella Hannulalla oli myös useita alansa luottamustoimia, Iitin kunnanvaltuustossa hän oli vuodesta 1960 alkaen. Hannula oli lisäksi perustamassa Haltonia ja oli yhtiön osakas ja toimi hallituksen puheenjohtajana 1969–1975. Sotilasarvoltaan Hannula oli reservin kapteeni.Kuolleita. Helsingin Sanomat, 10.2.1982, s. 16. ==Lähteet== Luokka:Suomalaiset yritysjohtajat Luokka:Vuonna 1915 syntyneet Luokka:Vuonna 1982 kuolleet
Blue Banisters

Blue Banisters on yhdysvaltalaisen laulaja-lauluntekijä Lana Del Reyn kahdeksas studioalbumi, joka julkaistiin 22. lokakuuta 2021 Polydor ja Interscope levy-yhtiöiden kautta. == Kappaleet == # # # # # # # # # # # # # # # == Arvostelut == * NME: * Soundi: Levyarvio: Pelkkää herkuttelua – Blue Banisters on se parempi tämän vuoden Lana Del Rey -albumeista Viitattu 22.11.2021. == Lähteet == Luokka:Vuoden 2021 albumit Luokka:Lana Del Reyn albumit
Härmäpaju

Härmäpaju (Salix daphnoides) on Euroopassa kasvava puu- tai pensasmainen pajulaji. Keski-Euroopassa se saattaa kasvaa 18 metriä korkeaksi. Suomessa koristepensaana viljellyt härmäpajut kasvavat kahdesta viiteen metriä korkeiksi. Härmäpajun verson haarat ovat sinertävänvalkoisia, helposti irtoavan vahan peittämiä. Lehtien lapa on nystylaitainen, päältä kiiltävä ja tummanvihreä, alta himmeä ja sinivihreä, korkosuoninen. Kukintonorkot ovat perättömiä, niiden suomut punaruskeita tai mustanruskeita. Norkot kukkivat ennen lehtien puhkeamista. Hedelmänä on kalju kota. Härmäpajua esiintyy Euroopassa Espanjasta pohjoisessa Luoteis-Venäjälle. Laji on Pohjoismaissa luonnonvaraisena melko harvinainen. Keski-Ruotsissa ja -Norjassa kasvaa paikoin alalaji lännenhärmäpajua. Suomessa esiintyy joskus viljelyjäänteenä alalaji idänhärmäpajua eli huurrepajua. == Lähteet == == Aiheesta muualla == * Kasviatlas: Salix daphnoides – härmäpaju Suomessa. Luokka:Pajut
Stade Edmond Matchens

Stade Edmond Matchens on jalkapallostadion Molenbeek-Saint-Jeanissa Belgiassa. Stadionilla pelaa belgialainen Racing White Daring de Molenbeek 47. Ennen tätä stadionilla pelasi belgialainen FC Molenbeek Brussels. Stadionin kapasiteetti on 12 266. ==Lähteet== Luokka:Belgian jalkapallostadionit Luokka:Brysselin rakennukset ja rakennelmat Luokka:Brysselin urheilu
Venäläistä klassillista kirjallisuutta

Venäläistä klassillista kirjallisuutta on venäläisiä novelleja sisältävä antologia. Teoksen on toimittanut Urho Ruhanen. Se on julkaistu Neuvostoliitossa Leningradissa vuonna 1934. Julkaisija on venäläinen kustannusliike Kirja.Venäläistä klassillista kirjallisuutta, Kansalliskirjasto, viitattu 22.10.2021 ==Sisällys== * Alkulause * A. S. Pushkin (1799–1837). Kapteenin tytär (Kapitanskaâ dočka); lyhentäen venäjän kielestä suomentanut Samuli S. * N. V. Gogol (1809–1852): Reviisori (Revizor), suomentaneet Eino ja Jalo Kalima. * I. S. Turgenjev (1818–1888). Kaksi talonpoikaa (Hor i Kalinyč)) * I. S. Turgenjev (1818–1888) Vouti (Burmistr) * M. J. Saltykov-Shedrin (1826–1889): Järkevä rantatörö (Premudryj piskar); suomentanut L. Helo * M. J. Saltykov-Shedrin (1826–1889): Päivä tilanomistajan kartanossa (Pošehonskaâ starina), Katkelma teoksesta Poshehonskaja starina, luku IV; suomentanut L. Helo * G. I. Uspenskij (1843–1902): Shekki-kirja (Knižka čekov); suomentanut L. Helo * A. P. Tshehov (1860–1904): Koteloihminen (Celovek v futlâre); suomentanut L. Helo * A. P. Tšehov (1860–1904): Talonpoikia (Mužiki) * L. N. Tolstoi (1828–1910): Hadshi Murat (Hadži Murat); tekijän jälkeensäjättämästä käsikirjoituksesta suomentanut Arvid Järnefelt ==Lähteet== Luokka:Venäläiset kirjat Luokka:Vuoden 1934 kirjat Luokka:Suomenkieliset kirjat Luokka:Antologiat
Richard Dahl

Richard Dahl (5. elokuuta 1933 Landskrona – 8. elokuuta 2007) oli ruotsalainen korkeushyppääjä. Hänen huippuvuotensa oli 1958, jolloin hän saavutti EM-kultaa yleisurheilun Euroopan-mestaruuskilpailuissa Tukholmassa. Ruotsin ennätys oli hänen hallussaan vuosina 1958–1960. ==Urheilu-ura== Richard Dahl nousi Ruotsin kansalliseen kärkeen vuonna 1957. Hän sijoittui silloin Ruotsin mestaruuskisoissa toiseksi Stig "Stickan" Petterssonin jäljessä. Seuraavan vuoden EM-kisoissa Tukholmassa Dahl yllätti. Kisan suosikkeina olivat Neuvostoliiton Juri Stepanov ja Dahlin maanmies "Stickan" Pettersson. Loppukilpailussa Dahl teki tuloksella 208 cm jo henkilökohtaisen ennätyksen. Dahl ylitti vielä 212 cm, joka oli uusi Ruotsin ennätys. Hän voitti näin Tšekkoslovakian Jiří Lánskyn ja Petterssonin kahdella sentillä ja leivottiin yllätyksellisesti Euroopan mestariksi, joka oli ainoa ruotsalaisten kotikisoissaan saavuttama mestaruus. Maailmanennätysmies Stepanov jäi kuudenneksi. Lánsky hävisi jälleen ruotsalaiselle EM-kisoissa, sillä hän oli neljä vuotta aiemmin Bernissä myös hopealla ruotsalaisen Nilssonin takana. Dahlista tuli EM-voittonsa myötä neljäs ruotsalainen Euroopan mestari Kurt Lundqvistin (1938), Anton Bolinderin (1946) ja Bengt Nilssonin seuraajana. EM- kisavuonna Dahl joutui tunnustamaan Petterssonin jälleen voittajaksi Ruotsin mestaruuskisoissa. Vuoden 1959 aikana Dahl saavutti vielä pronssia Ruotsin mestaruuskisoissa. Hän osallistui myös saman vuoden kesäuniversiadeihin Torinossa sijoittuen 3:ksi tuloksella 200 cm. Dahl osallistui urallaan viisi kertaa Suomi-Ruotsi maaotteluun, vuosina 1957–1961, mutta parhaaksi sijoitukseksi jäi vuoden 1957 maaottelun toinen sija. Vuonna 1961 hän saavutti vielä PM-kisojen hopeaa jälleen Petterssonin jäljessä. Dahlin hyppääjäuran aikaan suomalaisista kovin kilpailija oli Eero Salminen, jolle Dahl hävisi mestaruusvuotensa 1958 maaottelussa. Richard Dahl sai arvostetun Svenska Dagbladetin kultamitalin onnistuneen vuoden 1958 tuloksena. Hänet nimettiin yleisurheilun Stor grabbiksi numero 200. Hän oli Track & Field News -lehden vuosittaisessa arvioinnissa viides vuonna 1958. Maailmantilastossa hän oli kolmas vuonna 1958 ja kymmenes vuonna 1959. ==Urheilu-uran jälkeen urheilutoimittajana== Urheilu-uransa jälkeen Dahl toimi urheilutoimittajana ensin Länstidningen Södertälje -lehdessä ja sen jälkeen aina eläköitymiseensä asti Ängelholmissa Nordvästra Skånes Tidningar -lehdessä. Dahlin kuoleman jälkeen paljastettiin Landskronassa hänen kunniakseen muistomerkki hänen syntymänsä 80-vuotispäivänä vuonna 2013. ==Lähteet== Luokka:Ruotsalaiset korkeushyppääjät Luokka:Ruotsalaiset urheilutoimittajat Luokka:Vuonna 1933 syntyneet Luokka:Vuonna 2007 kuolleet
Esko Eklund

Esko "Sakke" Olavi Eklund (s. 1976) on Cannonball MC moottoripyöräkerhon johtaja. Eklund on ollut mukana jengissä keskeytyksettä vuodesta 2013 alkaen. Lokakuussa 2021 hän oli "presidentti" sekä Heinolan osaston johtaja. Vuonna 1976 syntynyt Eklund on aiemmin tuomittu rikoksista, jotka hän on tehnyt osana Cannonball MC:n toimintaa. Eklund on toiminut Cannonballin johdossa muutamia vuosia. Cannonball MC itse ei ole julkisuudessa kertonut nykyistä johtajaansa. Marraskuussa 2021 Eklund ilmoitti käräjäoikeudelle antamassaan vastauksessa, että ei aio vastata Cannonball MC:n lakkauttamiskanteeseen. Vastauksessa Eklund kertoo, että ei ole Cannonballin johtaja tai edes jäsen. Käräjäoikeus tuomitsi maaliskuussa 2022 Eklundin 13 vuoden vankeuteen muun muassa törkeistä huumausainerikoksista. Tuomiosta on valitettu hovioikeuteen, joka määräsi Eklundin vangittavaksi, mutta häntä ei ollut joulukuussa 2022 tavoitettu. == Lähteet == Luokka:Suomalaiset rikolliset Luokka:Vuonna 1976 syntyneet Luokka:Elävät henkilöt
Marjatan talo

Marjatan talo on Helsingin Sörnäisessä Vilhonvuorenkadulla sijaitseva kerrostalo, joka on rakennettu vuonna 1927. Seitsenkerroksisen rakennuksen on suunnitellut arkkitehti Georg Nummelin. == Historia == Seitsenkerroksisessa talossa on yli 200 asuntoa ja se oli valmistuessaan Helsingin suurin asuintalo. Rakennus oli alun perin valkoinen. Asunto Oy Marjatta joutui myymään talon pakkohuutokaupalla As. Oy Wilhelmsbergille (nyk. As Oy Vilhonvuori) vuonna 1937. Talon rakennusajankohtana seutu oli avointa kalliota aina Helsinginkadulle saakka. Viereinen Vilhonvuorenkatu 5 valmistui vuonna 1928, jonka jälkeen korttelin länsipää rakennettiin vasta 1960-luvun alussa. Taloon on jälkeenpäin rakennettu pommisuoja vuonna 1944 ja pannuhuone 1952. Vuonna 1961 taloon tehtiin muutostöitä ja samalla se sai nykyisen värinsä. Hissit rakennettiin 1963. Marjatan talon nimen alkuperästä ei ole varmaa tietoa. Tarinan mukaan se sai nimensä Marjatta-nimisestä naisesta, joka harjoitti prostituutiota viereisellä Vilhonvuoren kalliolla. Rakennuksen valmistuttua vielä vapaaksi jäänyttä osaa Vilhonvuoresta ryhdyttiin kutsumaan Marjatan kallioiksi. Toisen tiedon mukaan Marjatankallio-nimitys olisi ollut käytössä jo ennen talon rakentamista. Nykyään paikalla on Katri Valan puisto. Asunto-osakeyhtiö Marjatan konttorissa tapahtui 2. tammikuuta 1934 kahden miehen tekemä ryöstö, jossa kassanhoitaja pahoinpideltiin ja talon kassaan kertyneet vuokranmaksupäivänä kertyneet rahat 13 000 markkaa vietiin. Marjatan talon konttorihuoneisto sijaitsi talon toisessa kerroksessa. Kassaryöstö eilen Oy. Marjatan konttorissa. Kassanhoitajatar raa'an pahoinpitelyn kohteena. Sisääntunkeutujat veivät mukanaan 13,000 markkaa, Helsingin Sanomat, 03.01.1934, nro 2, s. 5,Kansalliskirjaston digitaaliset aineistot Talossa asui pääasiassa köyhiä työläisperheitä, ja alivuokralaisten pito oli yleistä. Alivuokralaisia oli niin paljon, että sotien jälkeen asuntopulan aikana talossa asui yli 2 000 ihmistä. Marjatan talon kuuluisin asukas on runoilija Katri Vala, joka muutti taloon vuonna 1931 puolisonsa Armas Heikelin kanssa. Talon F-rapun ulko-oven vieressä on Valasta kertova muistolaatta. Lisäksi talossa asuivat vasemmistolaisista kulttuurihahmoista muun muassa Jarno Pennanen ja Jenny Pajunen. 1930–1940-luvuilla Marjatan talo tunnettiin vasemmistolaisten kokoontumispaikkana. Se oli myös laittoman SKP:n nuorisotoiminnan keskus ja viranomaisten jahtaamien kommunistien piilopaikka. Esimerkiksi jatkosodan syttyessä talossa piileskelivät muun muassa Veikko Pöysti ja Urho Kaipainen sekä puoluejohtoon kuuluneet Arthur Rönnqvist ja Edvin Salonen. Talossa asui myös Aimo Rikka, jonka luona toisinaan kokoontuivat Kiila ja Akateeminen Sosialistiseura. Säännöllisiin vieraisiin kuului myös poliisin etsimä turkulainen Olavi Laiho. == Lähteet == Luokka:Helsingin asuinrakennukset Luokka:Sörnäinen
Katrana

Katrana (Rheocles alaotrensis) on revontulikaloihin kuuluva kalalaji. Lajia tavataan uhanalaisena Madagaskarilta. ==Koko ja ulkonäkö== Katrana voi kasvaa suurimmillaan 10-14 cm pitkäksi. Laji on ruumiinrakenteeltaan pitkänomainen suhteellisen korkearuumiinen. Kalalla on kaksi selkäevää, joista etumainen on lyhyempi. Pyrstöevä on haarautunut ja puoliskot ovat pyöreäpäiset. Katrana on väriltään selästään ja kyljestään ruskea ja vatsastaan vaaleampi. Kyljessä on musta juova. Selkä-, vatsa- ja pyrstöevät ovat keltaiset ja punaiset. ==Levinneisyys ja elintavat== Katranaa tavataan vain Alaotrajärvessä ja muutamassa sen lähijärvessä ja -puroissa. Laji on tärkeä ruokakala, mutta luokitellaan erittäin uhanalaiseksi liikakalastuksen, elinympäristön häviämisen ja vieraslajien vuoksi. ==Lähteet== Luokka:Hopeakylkikalat Luokka:Uhanalaiset kalat
Veli Matti Huohvanainen

Veli Matti ”Metsuri” Huohvanainen on suomalainen sarjamurhaaja ja tuomittu rikollinen. Hän on yksi harvoista ihmisistä Suomen rikoshistoriassa, jotka ovat syyllistyneet peräti neljään murhaan. Huohvanainen ensimmäinen elinkautinen tuli kolmoismurhasta vuonna 1999. Huohvanainen ampui kaksi miestä liiketilassa Vantaalla veljensä kanssa. Uhrit kuolivat päähän kohdistuneisiin revolverinlaukauksiin. Pakomatkalla Huohvanainen ampui vielä kolmannen miehen. Huohvanainen vapautui elinkautisesta noin 16 vuoden jälkeen. Huohvanaisen tuorein elinkautinen tuli 2019 vuoden maaliskuussa rikollisvaikuttaja Raimo Anderssonin raa’asta ja pitkäkestoisesta surmaamisesta. Huohvanainen ja uhri viettivät ”kosteaa” iltaa tunnetussa venäläisravintolassa, ja Anderssonin kotona kaksikko ajautui riitaan. Huohvanainen hakkasi ja potki Anderssonin hengiltä. Surmateko kesti puolitoista tuntia. ”Metsurina” tunnettu Huohvanainen käytti tekovälineenä turvakenkiä ja tupakansytytintä. ==Lähteet== Luokka:Suomalaiset sarjamurhaajat Luokka:Syntymävuosi puuttuu Luokka:Elävät henkilöt
Borderline (Lordin kappale)

Borderline on Lordi-yhtyeen singlejulkaisu vuoden 2021 Lordiversity -boksin albumilta Humanimals. Kappaleeseen on kuvattu musiikkivideo Tivoli Sariolassa. Videolla kummitusjunan julkisivussa on kuvat kaikista Lordin entisistä ja nykyisistä jäsenistä.Maria Jyrkäs, Mr. Lordi 2022, s. 801 Videon kauhuefekteistä ja ohjauksesta vastasi Mr. Lordi. Keväästä 2022 lähtien Tivoli Sariolan kummitusjuna noudattaa Lordin teemaa. == Kappaleet == # # == Lähteet == Maria Jyrkäs, Mr. Lordi: Lordiary. Tammi, 2022 === Viitteet === == Aiheesta muualla == * Virallinen musiikkivideo * Borderline (Lordin kappale) Discogsissa. * Luokka:Lordin kappaleet Luokka:Vuoden 2021 kappaleet
Faleristiikka

Faleristiikka ( < ) eli kunniamerkkitutkimus on tieteenala, joka tutkii kannettavia kunniamerkkejä ja niiden oheisaineistoja, kuten omistus- ja asiakirjoja. Faleristiikka yhdistää historia- ja sotatieteellisiä sekä sosiologisia, kulttuurillisia ja taiteellisia tarkastelutapoja. Faleristiikalle läheisiä tutkimusaloja ovat heraldiikka ja numismatiikka. Tunnettuja suomalaisia kunniamerkkien tutkijoita eli faleristikkoja ovat olleet Tom C. Bergroth ja Antti Matikkala. ==Kirjallisuutta== * * * * ==Aiheesta muualla== * Deutsche Gesellschaft für Ordenskunde. * Svenska Faleristiska Föreningen. * Österreichische Gesellschaft für Ordenskunde. Luokka:Historian aputieteet Luokka:Kunniamerkit
Inspirations (Saxonin albumi)

Inspirations on Saxonin 23. studioalbumi, joka julkaistiin 19. maaliskuuta 2021. == Kappaleet == # (The Rolling Stones) # (Led Zeppelin) # (The Beatles) # (Crow) # (Jimi Hendrix) # (Motörhead) # (Deep Purple) # (Thin Lizzy) # (Toto) # (AC/DC) # (The Kinks) == Kokoonpano == * Biff Byford – laulu * Paul Quinn – kitara * Doug Scarratt - kitara * Nibbs Carter - basso * Nigel Glockler – rummut == Arvostelut == * Imperiumi: 6+/10Saxon – Inspirations Viitattu 22.10.2021. == Lähteet == == Aiheesta muualla == * * Luokka:Vuoden 2021 albumit Luokka:Saxonin albumit Luokka:Cover-albumit
Kurssin vääristäminen

Kurssin vääristäminen tarkoittaa vilpillistä toimintatapaa, kuten harhaanjohtavaa osto- tai myyntitarjousta tai näennäiskauppaa julkisessa kaupankäynnissä, jos ne antavat harhaanjohtavaa tietoa kaupankäynnin kohteena olevista arvopaperien tarjonnasta, kysynnästä tai hinnasta. == Rangaistus ja yleisyys == Rangaistuksena kurssin vääristämisestä saa Suomessa sakkoa tai vankeutta enintään kaksi vuotta. Tämä rikosnimike on varsin harvinainen. Luokka:Sijoittaminen
Juri Stepanov

Juri Nikolajevitš Stepanov (, 5. elokuuta 1933 Landskrona – 8. elokuuta 2007) oli venäläinen korkeushyppääjä. Hän huippuvuotensa olivat 1950-luvun lopulla. Hän teki korkeushypyn ME:n heinäkuussa 1957. Juri Stepanov aloitti hyppyuransa vuonna 1950 aloittaessaan opiskelun sähkömekaanisen alan teknillisessä koulussa ja tullessaan Pavel Goihmanin urheiluvalmennukseen. Hän nousi Neuvostoliiton korkeushyppääjien kärkijoukkoon sijoittuen toiseksi maan vuoden 1953 mestaruuskisoissa. Seuraavana vuonna hän voitti Neuvostoliiton mestaruuden ja oli mukana EM-kisoissa Bernissä sijoittuen 5:ksi tuloksella 193 cm Ruotsin Bengt Nilssonin voittaessa tuloksella 202 cm. Seuraavana vuonna Neuvosto-Ukrainan Vladimir Sitkin ylitti ensimmäisenä neuvostoliittolaisurheilijana 2 metriä. Muutaman minuutin päästä Stepanov ylitti 202 cm:n riman uudeksi Neuvostoliiton ennätykseksi. Olympiavuodesta 1956 tuli Stepanoville kuitenkin murheellinen, sillä hän loukkasi itsensä ja olympialaiset jäivät väliin. Hänestä olisi saattanut tulla myös maansa mahdollinen pituushypyn edustaja, sillä hän hyppäsi olympiavuonna ennen loukkaantumistaan 743 cm. Stepanovin kova neuvostoliittolainen kilpakumppani Igor Kaškarov otti olympialaisissa pronssia tuloksella 208 cm. Vuosi 1957 oli Stepanovin menestysvuosi. Neuvostoliiton mestaruus meni tosin Sitkinille Stepanovin ollessa toinen. Helsingin ja Leningradin kaupunkijoukkueet kilpailivat 13. heinäkuuta 1957 Leningradissa Dynamo-stadionilla. Kisassa Stepanov ylitti 216 cm:n riman eli paransi sentillä Yhdysvaltain Charles Dumasin nimissä ollutta ennätystä. Stepanovin ennätys sai kuitenkin ouduon sivumaun, kun suomalaisen valokuvaajan ottamasta kuvasta pääteltiin Stepanovin hyppypiikkareiden poikkeuksellinen paksuus. Asia tutkittiin ja ennätys hyväksyttiin. Syyskuussa 1957 Stepanov voitti vielä universiadeissa Pariisissa kultaa tuloksella 212 cm Kaškarovin sijoittuessa toiseksi tuloksella 201 cm. Vuosi 1958 oli Stepanoville vielä hyvä kilpailuvuosi. Hän teki tuloksen 212 cm, joka oli toiseksi paras tulos maailmassa. Stepanov saavutti kyseisenä vuonna vielä toisen kerran Neuvostoliiton mestaruuden. Hän voitti Neuvostoliitto-Yhdysvallat -yleisurheilumaaottelussa Dumasin. EM-kisat järjestettiin Tukholmassa, mutta siellä hän joutui 6:ksi tuloksella 206 cm ruotsalaisyllättäjä Richard Dahlin voittaessa tuloksella 212 cm. Juri Stepanovin ura sai sen jälkeen surullisen käänteen, kun hänet vuonna 1959 vietiin psykiatriseen hoitoon Leningradissa. Vapauduttuaan hoidosta hän alkoholisoitui, ja 13. syyskuuta 1963 hänet löydettiin hirttäytyneenä Leningradin asunnossaan. ==Lähteet== Luokka:Neuvostoliittolaiset korkeushyppääjät Luokka:Itsemurhan tehneet Luokka:Vuonna 1932 syntyneet Luokka:Vuonna 1963 kuolleet
Jokainen on oman onnensa seppä

Jokainen on oman onnensa seppä () on tunnettu latinalaisperäinen lentävä lause. Sen sanoi alkujaan antiikin roomalainen poliitikko Appius Claudius Caecus, joka vielä vanhana ja sokeana senaattiin kannettuna vaati, että Rooma ei neuvottele rauhasta voittoisan kuningas Pyrrhoksen kanssa vaan vaatii tätä vetäytymään koko Italiasta (280 eaa.). Taloustieteilijä Heikki Pursiaisen mukaan sanontaa tulkitaan kahdella tavalla: jyrkemmän mukaan rikkaus on yleensä ansaittua, väljemmän mukaan ihminen voi parantaa omaa menestystään ahkeroimalla ja suunnittelemalla. == Lähteet == Luokka:Lentävät lauseet
Pyhän Marian katedraali

Pyhän Marian katedraali voi tarkoittaa ainakin seuraavia: * Pyhän Marian katedraali (Austin), roomalaiskatolinen katedraali Austinissa Texasissa Yhdysvalloissa * Pyhän Marian katedraali (Newcastle), kirkkorakennus Newcastle upon Tynessä, Englannissa * Pyhän Marian katedraali, ortodoksinen kirkko Damaskoksessa, Syyriassa, Antiokian ja koko Idän patriarkan istuin.
Taiwan News

Taiwan News () on taiwanilainen englanninkielinen verkkolehti. James Wei perusti lehden vuonna 1949. Tuolloin lehden nimi oli China News ja se oli ensimmäinen Taiwanissa julkaistu englanninkielinen sanomalehti. Lehti lopetti printtiversionsa vuonna 2010 ja siirtyi kokonaisuudessaan verkkoon. Taiwan News on kallellaan pan-vihreään liittoon. Lehden omistaa taiwanilainen I-Mei Foods -niminen yhtiö. == Lähteet == Luokka:Taiwanilaiset sanomalehdet